Apel pentru propuneri de proiecte

cu scopul de a sprijini recrutarea și atragerea de noi entități private în Regiunile-Cheie: Cahul și Ungheni

GHIDUL APLICANTULUI

TERMEN LIMITĂ PENTRU DEPUNEREA PROPUNERILOR:

**11 septembrie 2023, ora 17:00**

Iulie 2023

**SUMAR**

[**Introducere** 3](#_Toc138933176)

[**I.** **CONTEXT** 3](#_Toc138933177)

[**II.** **CRITERII DE ELIGIBILITATE** 4](#_Toc138933178)

[**III.** **DIRECȚII PRINCIPALE DE INTERVENȚII** 5](#_Toc138933179)

[**IV.** **BUGET** 6](#_Toc138933180)

[**V.** **EVALUAREA ȘI SELECTAREA PROIECTELOR** 7](#_Toc138933181)

[**VI.** **PROCEDURA și Termenii DE DEPUNERE A DOSARULUI** 11](#_Toc138933182)

[**VII.** **MECANISME DE IMPLEMENTARE, MONITORIZARE și EVALUARE A PROIECTELOR** 12](#_Toc138933183)

[**VIII.** **informații adiționale** 12](#_Toc138933184)

# **Introducere**

Prezentul Ghid al Aplicantului lider, în continuare Aplicant, este elaborat pentru lansarea Apelului de proiecte cu scopul de a sprijini recrutarea și atragerea de noi entități private în Regiunile-Cheie: Cahul și Ungheni, realizat în cadrul Programul EU4Moldova: Regiuni cheie. Ghidul descrie contextul lansării apelului de propuneri de proiecte, domeniile eligibile de finanțare, condițiile de aplicare, regulile și procedurile de înaintare a propunerilor de proiecte, criteriile de evaluare și selectare și modalitate de contractare a implementării proiectelor în regiunile cheie Cahul și Ungheni. Apelul de propuneri de proiecte este implementat de Programul Națiunilor Unite pentru Dezvoltare cu suportul financiar al Uniunii Europene.

# **CONTEXT**

Programul EU4Moldova: Regiuni cheie[[1]](#footnote-2) se bazează pe Decizia Comisiei Europene de Implementare a Programului Anual de Acțiuni 2018 în favoarea Republicii Moldova și este finanțat de Uniunea Europeană și implementat de Programul Națiunilor Unite pentru Dezvoltare și Fondul Națiunilor Unite pentru Copii (UNICEF).

Obiectivul general al Programului de cinci ani rezidă în consolidarea coeziunii economice, teritoriale și sociale în Republica Moldova prin facilitarea dezvoltării locale socio-economice inteligente, verzi, inclusive, durabile și integrate și îmbunătățirea standardelor de trai ale cetățenilor în regiunile cheie: Cahul și Ungheni. Întru realizarea acestui obiectiv, Programul urmează să abordeze decalajul urban-rural din regiunile-cheie și disparitățile regionale, să stimuleze creșterea economică și crearea locurilor de muncă, să îmbunătățească accesul cetățenilor la servicii publice și utilități de calitate, ținând cont de schimbările climatice, recesiunea economică provocată de pandemie și factorii de risc naturali și perspectiva de gen în activitățile Programului.

Propunerile de proiecte vor fi elaborate în mod participativ. Cele mai bune propuneri de proiecte vor fi identificate în baza unei proceduri de evaluare și selectare transparente și competitive. Comisia de Evaluare va evalua și selecta propunerile de proiect în bază procedurilor și criteriilor de evaluare, care vor fi ulterior propuse spre avizare de către Delegația Uniunii Europene în Republica Moldova și aprobate de către Consiliile Locale de Coordonare ale Programului.

Ca parte a unui pachet consistent de măsuri de „redresare economică”, Programul lansează acest Apel de proiecte, pentru a sprijini regiunile-cheie Cahul și Ungheni în recrutarea și atragerea de noi firme. Acesta va urmări să asigure un impact economic prin atragerea de investiții care să stimuleze dezvoltarea sectoarelor economice prioritare, să consolideze, să dezvolte și să modernizeze structurile economice. Vor fi sprijinite soluțiile integrate, eficiente și prietenoase cu mediul de afaceri și cu mediul înconjurător, precum și dezvoltarea SMART a regiunilor-cheie.

În cadrul acestui Apel de proiecte, Programul va sprijini propunerile de proiecte care contribuie la atragerea de noi firme externe în economiile locale, prin crearea/modernizarea „infrastructurii de investiții” care va crea un mediu propice, cum ar fi:

* Modernizarea infrastructurii publice (accesul agenților economici la sistemele de alimentare cu apă, canalizare, electricitate, gaze naturale , rețeaua rutieră etc.)
* Scheme de acordare a terenurilor (de exemplu, în contextul funcționării Parcurilor Industriale și a Zonelor Economice Libere).

Bugetul total al Apelului de propuneri este de **1.500.000 EUR**.

*Un aspect important*: se va menține un accent puternic pe prioritățile de dezvoltare – sprijinul va viza în exclusivitate „nevoile deficitare” ale sectoarelor economice cheie ale economiilor locale.

În cadrul acestui Apel de proiecte, cel puțin 2 (două) propuneri de proiecte vor fi selectate pentru cofinanțare. Sprijinul financiar solicitat de Program ar trebui să fie cuprins între 200.000 și 750.000 de euro.

# **CRITERII DE ELIGIBILITATE**

Criteriile de eligibilitate menționate mai jos sunt supuse aprobării de către Consiliul Național al Programului.

* Propunerea se depune pentru finanțarea unuia dintre următoarele parteneriate:
	+ APL de nivelul 1 și/sau APL de nivelul 2 din raioanele Cahul și Ungheni, în colaborare cu entități private;
	+ consorții între entități din sectorul privat și instituții publice locale, regionale sau naționale;
	+ consorțiu între entități din sectorul privat

Propunerea de proiect vizează atragerea de noi entități private în economiile locale ale regiunilor cheie Cahul și Ungheni (limitate de granițele administrative ale celor două raioane).

* Propunerea de proiect corespunde cel puțin uneia dintre categoriile de finanțare enumerate mai jos:
	+ **Parcuri industriale/zone economice:** Investiții în crearea de parcuri industriale sau de zone economice pentru a atrage noi firme prin punerea la dispoziție de terenuri sau clădiri gata de utilizare, cu infrastructură precum drumuri, utilități (de exemplu, apă și canalizare, electricitate, gaze etc.) și telecomunicații. Aceste zone ar trebui să fie concepute pentru a găzdui industrii specifice și pentru a oferi stimulente atractive pentru întreprinderi.
	+ **Centrele tehnologice și de inovare:** Investiții în centre tehnologice și de inovare pentru a crea un ecosistem care să încurajeze antreprenoriatul, cercetarea și dezvoltarea, precum și colaborarea între întreprinderi, companii nou-înființate și instituții academice. Aceste centre vor oferi infrastructura necesară, inclusiv spații de colaborare, incubatoare, acceleratoare și acces la tehnologie avansată și facilități de cercetare.
	+ **Incubatoare și acceleratoare de afaceri:** Finanțarea incubatoarelor și acceleratoarelor de afaceri pentru a oferi sprijin companiilor nou-create aflate la început de drum prin oferirea de infrastructură, mentorat, oportunități de relaționare și acces la finanțare. Aceste facilități ar trebui să ofere spații de birouri comune, echipamente și resurse specializate adaptate la nevoile noilor firme.
	+ **Facilități pentru cercetare și dezvoltare:** Crearea sau modernizarea facilităților pentru cercetare și dezvoltare (C&D) pentru a atrage firme care se bazează pe inovare și activități bazate pe tehnologie. Investiții în infrastructura de cercetare și dezvoltare, laboratoare și echipamente specializate pentru a încuraja firmele să înființeze centre de cercetare și să colaboreze cu instituțiile de învățământ și organizațiile de cercetare locale.
	+ **Infrastructura pentru industriile specializate:** Investiții adaptate în infrastructură pentru a viza industrii specifice care sunt capabile să atragă noi firme în zonă. De exemplu, construirea de facilități dedicate, cum ar fi parcurile tehnologice, clusterele agricole, centrele logistice sau zonele de producție pentru a răspunde nevoilor unor sectoare specifice și pentru a atrage întreprinderi relevante.
	+ **Infrastructura de transport și logistică:** Îmbunătățirea infrastructurii de transport și logistică, cum ar fi porturile, aeroporturile, drumurile și rețelele feroviare, pentru a spori conectivitatea și a facilita circulația bunurilor și serviciilor. Această infrastructură este deosebit de atractivă pentru firmele implicate în import/export, producție și distribuție.
* Proiectele propuse asigură o contribuție financiară obligatorie de cel puțin 10% din bugetul total al proiectului.
* Cel puțin 90% din bugetul propunerii de proiect este pentru implementarea lucrărilor de construcție / modernizare / achiziție de echipamente.
* Cel mult 10% din bugetul propunerii de proiect este pentru alte cheltuieli aferente implementării proiectului (documente tehnice, cheltuieli pentru implementarea proiectului, etc.)
* Perioada de implementare a proiectului nu trebuie să depășească 12 luni de la data semnării contractului de finanțare (nu mai târziu de octombrie 2024).
* Intervențiile propuse vor avea loc numai în regiunile Cheie Cahul și Ungheni (teritoriul administrativ al raioanelor Cahul și Ungheni).
* Se va păstra un accent puternic pe prioritățile de dezvoltare (în conformitate cu documentele aprobate la nivel local) [[2]](#footnote-3) - sprijinul va viza în exclusivitate „necesitățile de decalaj” ale sectoarelor economice cheie din economiile locale.

Criteriile de eligibilitate sunt condiții de eligibilitate DA/NU: dacă sunt îndeplinite toate condițiile, cererea este eligibilă pentru evaluare ulterioară în conformitate cu criteriile de evaluare și selecție, în cazul în care cel puțin una dintre ele nu este îndeplinită cererea nu este eligibilă.

# **DIRECȚII PRINCIPALE DE INTERVENȚII**

Proiectele pentru dezvoltarea infrastructurii de investiții se vor concentra pe următoarele direcții principale:

* **Dezvoltare Economică:** Inițiativă de infrastructură care urmărește promovarea creșterii economice în Regiunile Cheie prin atragerea de investiții cuplată cu transferul de know-how, tehnologii și competențe, pentru a facilita circulația mărfurilor, serviciilor și oamenilor, sporind vânzările și comerțul.
* **Dezvoltarea sectorului privat:** Proiecte de infrastructură care urmăresc atragerea investițiilor private și stimularea dezvoltării sectorului privat, inclusiv capacitățile de producție ale acestora, productivitatea muncii, respectarea standardelor, normelor și competitivitatea în general. Ele pot implica, de asemenea, parteneriate public-privat (PPP) sau alte mecanisme pentru a încuraja participarea sectorului privat la furnizarea de infrastructură.
* **Crearea locurilor de muncă și dezvoltarea competențelor:** Proiectele de infrastructură au potențialul de a crea oportunități de angajare, în timpul construcției, dar mai ales în fazele de exploatare. Ele pot contribui la dezvoltarea competențelor și la consolidarea capacităților, concentrându-se, dar nu limitându-se la sectoarele de construcții și inginerie.

# **BUGET**

Programul va oferi suport financiar propunerilor de proiect cu buget **de până la 750.000 EUR** per proiect. Susținerea financiară, acordată de Program, va constitui **maxim 90% din bugetul total al proiectului**. În scopul sporirii mobilizării și responsabilității comunităților, dar și pentru asigurarea durabilității proiectelor, aplicanții vor co-finanța proiectele în proporție de **cel puțin 10% din bugetul total** al propunerii de proiect. Co-finanțarea va fi asigurată în formă monetară, contribuțiile nemonetare nu sunt acceptate.

La prezentarea proiectului Aplicantul va oferi dovada capacității de co-finanțare, prezentând o Scrisoare de garanție cu menționarea resurselor financiare disponibile pentru cofinanțare, inclusiv: contribuția proprie a aplicantului, contribuții ale partenerilor de proiect, resurse financiare atrase de la alți donatori sau alte contribuții. În cazul asigurării co-finanțării din mai multe surse, Scrisoarea de garanție va fi oferită de aplicant și partenerii responsabili. Deciziile finale de aprobare a co-finanțării (deciziile Consiliilor municipal / Locale) vor fi prezentate la etapa de semnare a Acordurilor de finanțare cu Programul UE4Moldova: Regiuni-cheie.

Conform cerințelor Programului co-finanțarea monetară a Aplicantului va fi transferată pe contul bancar al Programului. Astfel suma integrală a proiectului va fi administrată la cota 0 TVA (inclusiv alte facilități fiscale conform Hotărârii de Guvern nr. 246 din 8 aprilie 2010 cu privire la modul de aplicare a facilităților fiscale și vamale aferente realizării proiectelor de asistență tehnică și investițională în derulare, care cad sub incidența tratatelor internaționale la care Republica Moldova este parte). În cazul în care aplicantul decide utilizarea unei părți a co-finanțării pentru plata directă a serviciilor (de exemplu: plata serviciilor de supraveghere tehnică a lucrărilor, cheltuieli legate de verificări, actualizări documente tehnice, ș.a.) la aceste cheltuieli nu poate fi aplicată cota 0 TVA. Transferul co-finanțării din partea aplicantului va fi realizat într-o tranșă sau în câteva tranșe, în MDL la rata UNORE din ziua transferului, în corespundere cu planul de implementare al investiției și prevederile acordului de finanțare.

În procesul de implementare al proiectelor, cel puțin **90% din bugetul total** vor fi **direcționate cheltuielilor legate de executarea lucrărilor sau procurarea echipamentelor.**

În cadrul prezentului Apel un solicitant poate depune mai multe propuneri de proiecte în calitate de Aplicant de proiect sau partener de proiect. În calitate de Aplicant de proiect, poate beneficia de susținere financiară doar pentru un singur contract de finanțare.

Proiectele depuse spre finanțare în cadrul prezentului Apel pot asigura continuitatea sau sinergia cu alte proiecte implementate în comunități, prin delimitarea clară a activităților per surse de finanțare și excluderea dublei finanțări a activităților. În acest caz este important ca din resursele proiectului finanțat de Program la sfârșitul perioadei de implementare să fie atinse rezultatele finale preconizate, precum și funcționalitatea infrastructurii create sau îmbunătățite.

**NOTĂ:** **La depunerea propunerii de proiect Aplicantul ar trebui să dețină documentația tehnică de proiect elaborată sau în proces de elaborare**. Existența documentelor tehnice va permite estimarea corectă a bugetului cu specificarea tuturor costurilor solicitate și minimizarea riscurilor de la etapa de realizare. Orice alte cheltuieli suplimentare/neprevăzute apărute urmare a procedurilor de achiziții publice sau cheltuieli imprevizibile din procesul de implementare urmează a fi acoperite din bugetul Aplicantului și a partenerilor de implementare.

**Cerințe față de elaborarea bugetului:**

* Bugetul trebuie să fie realist, cost-eficient și să corespundă planului de activități anexat la propunerea de proiect;
* Este elaborat în format Excel în corespundere cu formularul propus de Program;
* Bugetul solicitat nu depășește valoarea maximă de 750.000 EUR;
* Bugetul se elaborează în Euro;
* Costurile trebuie să includă Cota 0 TVA;
* Co-finanțarea este menționată și clar justificată;
* Perioada maximă de implementare a proiectului și valorificare a resurselor financiare este de 12 luni (de la data semnării acordului de finanțare).

*Cheltuielile eligibile:*

* Cheltuielile contractate și efectuate din momentul aprobării deciziei de selectare a proiectelor și pe toată durata valabilității acordului de finanțare;
* Cheltuieli legate de aspectele tehnice de proiect (finalizarea documentației tehnice de proiect, actualizarea și verificarea documentației de proiect tehnic, actualizarea costurilor, expertiza tehnica, elaborarea studiilor de impact asupra mediului, plata serviciilor de supraveghere tehnică a lucrărilor ș.a. lucrări/servicii similare);
* Cheltuieli pentru realizarea lucrărilor de infrastructură comunitară;
* Cheltuieli pentru achiziționarea echipamentelor, utilajelor și accesoriilor;
* Alte cheltuieli, care sunt necesare pentru implementarea eficientă a proiectului.

*Cheltuieli neeligibile:*

* Costuri pentru ceremonii, petreceri, sărbători, băuturi alcoolice, tutun;
* Este interzisă procurarea bunurilor în baza regulamentelor UNDP, inclusiv produse de lux, produse contraceptive, produse utilizate, jocuri de noroc, produse militare și cu impact negativ asupra mediului ambiant, mărfuri agricole (e.g. puieți, semințe, plante, etc.), autovehicule inclusiv motociclete, produse farmaceutice, îngrășăminte, echipament medical, echipament uzat (utilizat/second-hand);
* Plăți legate de achitarea datoriilor, dobânzilor și plăților aferente creditelor;
* Amenzi, penalități, cheltuieli de judecată și arbitraj;
* Cheltuielile suportate înainte de semnarea acordului de finanțare sau activități deja acoperite financiar de un alt program de granturi;
* Cheltuieli din evoluția cursului valutar;
* Achiziții sau activități care nu sunt necesare pentru realizarea scopurilor asistenței financiare nerambursabile;

# **EVALUAREA ȘI SELECTAREA PROIECTELOR**

Propunerile de proiecte vor fi evaluate printr-un proces constituit din câteva etape după cum urmează:

* Determinarea eligibilității;
* Analiza tehnică a propunerilor eligibile;
* Oferirea punctajului și clasarea propunerilor eligibile pe baza criteriilor de selecție prezentate în Apelul de propuneri aprobat de Consiliul Local al Programului;
* Runda de clarificări suplimentare (dacă este necesar) cu propunerile de proiecte care au obținut cel mai mare punctaj;
* Obținerea aprobării din partea Delegației UE în Republica Moldova cât și Consiliul Local al Programului
* Semnarea acordurilor de parteneriat cu partenerii de implementare.

*Etapa I. Determinarea eligibilității*

La această etapă analiza proiectelor se va axa pe:

* Corespunderea propunerii de proiect criteriilor de eligibilitate enunțate în Capitolul II din Ghidul de aplicare;
* Depunerea dosarului de aplicare în termenii stabiliți;
* Prezența tuturor anexelor și documentelor menționate la Capitolul IV și VI al prezentului Ghid.

Proiectele care corespund acestor cerințe vor fi transmise la etapa II de evaluare.

*Etapa II. Analiza tehnică a propunerilor eligibile*

După verificarea eligibilității, Comisia de selectare va realiza evaluarea generală a propunerilor de proiecte din perspectiva relevanței, rezultatelor obținute și impactului economic, fezabilității (tehnice, economice, financiare, etc.), sustenabilității, cooperării intercomunitare și caracterului inovativ. Evaluarea se va realiza în baza criteriilor și grilei de evaluare după cum urmează:

**Tabelul 1. Grila de evaluare**

| **#** | **Criterii** | **Punctaj maxim** |
| --- | --- | --- |
| **1.** | **Relevanță, încadrare în prioritățile de dezvoltare locală/regională**  | **8** |
| 1.1. | În ce măsură propunerea de proiect este relevanță scopului și obiectivelor Apelului de proiecte *(mică – 1; medie – 2; mare – 3 pct.)* | 3 |
| 1.2. | În ce măsură proiectul este relevant problemelor existe, priorităților și nevoilor dezvoltării economice a Regiunilor cheie *(mică – 1; medie – 3; mare – 5 pct.)* | 5 |
| **2.** | **Metodologie, Management de proiect** | **12** |
| 2.1. | Cât de clare și realizabile sunt scopul, obiectivele și planul de implementare al proiectului? *(Neclar – 0; Parțial clare – 3 pct; Foarte clar - 5 pct.)*  | 5 |
| 2.2. | În ce măsură propunerea de proiect conține un Plan de acțiuni clar spre implementare și indicatori verificabili pentru rezultatele proiectului? *(Neclar – 0; Parțial clar – 1 pct; Foarte clar - 2 pct.)* | 2 |
| 2.3. | În ce măsură Echipa proiectului are expertiza și experiența necesară pentru buna implementare a propuneri de proiect? *(Nu are experiență nici expertiză – 0; Este primul proiect dar sunt experți angajați – 3 pct; Are experiență de cel puțin 2 proiecte similare implementate și expertiza necesară - 5 pct.)* | 5 |
| **3.** | **Întreprinderi noi atrase și locuri de muncă noi create** | **20** |
| 3.1. | Numărul întreprinderilor noi ce vor fi atrase urmare a implementării proiectului și suma investițiilor atrase? *(Cel puțin 1– 1 pct; Până la 2 – 3 pct; mai mult de 2 – 5 pct)*   | 5 |
| 3.2. | Numărul anticipat de locuri noi de muncă create *(Până la 5 – 1 pct; Până la 20 – 3 pct; mai mult de 20 locuri noi de muncă – 5 pct.)* | 5 |
| 3.3. | Valoarea investiției realizate de către companie și/sau consorțiu din resursele proprii *(Pînă la 100.000 Euro– 3pct; între 100.000-500.000 Euro - 6 pct.; mai mult de 500.000 Euro – 10 pct.)* | 10 |
| **4.** | **Fezabilitate** | **20** |
| 4.1. | Este proiectul fezabil din punct de vedere tehnic? *(Nu – 0 pct; Este fezabil în baza Studiului de pre-fezabilitate – 3 pct; Este fezabil în baza Studiului de fezabilitate prezentat – 5 pct.*  | 5 |
| 4.2. | Este prezentat un proiect tehnic *(Nu – 0 pct.; Proiectul tehnic a fost elaborat cu mai mult de 2 ani în urmă – 3 pct.; Proiectul tehnic a fost elaborat cu mai puțin de 2 ani în urmă și are avizele tehnice necesare – 5 pct.)*  | 5 |
| 4.3. | Este proiectul fezabil din punct de vedere financiar?*(Nu – 0 pct.; Este fezabil în baza estimări din Studiul de pre-fezabilitate – 3 pct.; Este fezabil în baza Analizei Cost beneficiu și Planului de finanțare din Studiul de fezabilitate prezentat – 5 pct.)*  | 5 |
| 4.4. | Este proiectul fezabil din punct de vedere al mediului?*(Nu – 0 pct.; Este fezabil în baza estimări din Studiul de pre-fezabilitate – 3 pct.; Este fezabil în baza Studiului / Analizei de impact asupra mediului – 5 pct.)* | 5 |
| **5.** | **Sustenabilitate** | **15** |
| 5.1. | Este proiectul sustenabil din punct de vedere financiar?*(Nu – 0 pct.; Este sustenabil în baza estimărilor echipei de proiect – 3 pct.; Proiectul este profitabil și sustenabil financiar în baza Analizei cost-beneficiu – 5 pct.)*  | 5 |
| 5.2. | Cum vor fi asigurate aspectele de proprietate locală după finalizarea proiectului?*(Aspectul de proprietate nu este menționat și nu este clar cu va fi realizată gestiunea – 0 pct.; Proiectul va trece în gestiune privată, pe domeniul public – 3 pct.; Proiectul va fi gestionat prin acord PPP - 5 pct.)*  | 5 |
| 5.3. | Este proiectul sustenabil din punct de vedere al mediului?*(Nu – 0 pct.; Proiectul are impact neutru asupra mediului – 3 pct.; Proiectul va utiliza soluții prietenoase mediului axat pe principiile economiei circulare – 5 pct.*  | 5 |
| **6.** | **Impactul Economic** | **15** |
| 6.1 | Care este impactul economic al proiectului și ce efecte va avea asupra dezvoltării economice locale?*(Proiectul are un impact economic slab și este mai mult social – 1 pct.; Proiectul are impact economic local – 3 pct.; Proiectul are impact economic regional și asupra calității vieții – 5 pct.)* | 5 |
| 6.2. | În ce măsură propunerea de proiect se încadrează în domeniile de activitate economică care consolidează avantajele competitive ale regiunii (clustere)? *(Propunerea vizează un domeniu economic tradițional (de ex. agricultura – 1 pct.; Propunerea vizează un domeniu cu specializare economica inteligenta / cluster existent – 3 pct; Propunerea vizează dezvoltarea unui domeniu economic nou bazat pe inovații, tehnologii noi, IT, IA – 5 pct.)* | 5 |
| 6.3. | În ce măsură proiectul va cataliza dezvoltarea întreprinderilor micro, mici și mijlocii / antreprenoriatul social din regiune *( Proiectul are impact doar asupra entității care face investiția – 1 pct.; Proiectul va cataliza dezvoltare a cel puțin 5 ÎMMM – 3 pct.; Proiectul va cataliza dezvoltarea a peste 5 ÎMMM și a antreprenoriatului social – 5 pct.)* | 5 |
| **7.** | **Bugetul și eficiența costurilor** | **10** |
| 7.1 | În ce măsură raportul dintre cheltuielile estimate și rezultatele așteptate este real și satisfăcător? *(În mică măsură – 0 pct.; Într-o oarecare măsură – 1 pct.; Într-o mare măsură – 3 pct.)* | 3 |
| 7.2. | În ce măsură cheltuielile propuse sunt necesare pentru implementarea proiectului? *(În mică măsură – 0 pct.; Într-o oarecare măsură – 1pct; Într-o mare măsură – 3 pct.)* | 3 |
| 7.3. | Cum proiectul va fi co-finanțat și cum este repartizată contribuția între parteneri? *(Proiectul este co-finanțat în limita stabilită doar de către partenerul public – 1 pct.; Proiectul este co-finanțat cu până la 20% și co-finanțarea este repartizată între parteneri – 2 pct.; Proiectul este co-finanțat cu până la 50% din buget și co-finanțarea este repartizată între parteneri – 4 pct.)* | 4 |
| **TOTAL** | **100** |

*Etapa III. Oferirea punctajului și clasarea propunerilor eligibile pe baza criteriilor de selecție prezentate în Apelul de propuneri aprobat de Consiliul Local al Programului*

În urma evaluării tehnico-financiare, fiecare propunere de proiect va acumula un punctaj mediu de calificare acordat de Comisia de selectare. Acest punctaj va sta la baza aranjării/clasării propunerilor eligibile conform punctajului acumulat. Proiectele cu punctajul cel mai înalt vor fi pre-selectate și incluse într-o listă preliminară de proiecte pre-selectate pentru finanțare.

*Etapa IV. Runda de clarificări suplimentare (dacă este necesar) cu propunerile de proiecte care au obținut cel mai mare punctaj*

La necesitate, pentru propunerile de proiecte care au acumulat cel mai mare punctaj ar putea fi solicitate clarificări adiționale sau anumite documente confirmative suplimentare.

*Etapa V. Obținerea aprobării din partea Delegației UE în Republica Moldova*

Lista preliminară de proiecte selectate va fi expediată către Delegația UE în Republica Moldova pentru aprobare. După obținerea avizului ”fără obiecții” se stabilește lista finală a proiectelor selectate spre finanțare. Lista finală a proiectelor selectate spre finanțare va fi aprobată de către Consiliul Locale al Programului

*Etapa VI. Semnarea acordurilor de parteneriat cu partenerii de implementare*

Până la semnarea Acordurilor de finanțare, aplicanții din lista celor desemnați câștigători vor prezenta Programului confirmarea finală a co-finanțării din bugetul propriu sau alte surse (donatori, APL partenere, parteneri de proiect). Contractul de finanțare va fi semnat între Program și aplicant, iar aplicantul va avea semnat Acordul de cooperare cu toți partenerii proiectului.

# **PROCEDURA și Termenii DE DEPUNERE A DOSARULUI**

După lansarea Apelului de proiecte vor fi organizate două evenimente online de informare pentru aplicanți și potențialii parteneri din raioanele Cahul și Ungheni. În cadrul acestor evenimente participanții vor fi informați cu referire la domeniile eligibile de finanțare, condițiile de aplicare, conținutul dosarului de aplicare, procedura de evaluare, selectare și alte aspecte procedurale de aplicare și aspecte legate de implementarea proiectelor. Ulterior, în fiecare regiune-cheie vor fi organizate activități de ghidare și mentorat pentru comunități în care vor fi explicate cerințele de completare corectă a documentelor de aplicare la acest Apel și acordată asistența consultativă necesară privind procedurile de participare în concurs.

**Dosarul de aplicare** va include următorul set de documente elaborate în limba română:

* Formular de Aplicare- **Anexa 1;**
* Bugetul detaliat al propunerii de proiect - **Anexa 2;**
* Planul de acțiuni pentru implementarea proiectului - **Anexa 3;**
* Declarație de asigurare a cofinanțării – **Anexa 4;**
* Memorandumul de intenție dintre aplicant și parteneri de proiect;
* Documente tehnice de proiect și alte materiale relevante aplicației.

Informațiile despre Apelul de proiecte cu Ghidul de aplicare, formularele pentru elaborarea propunerii de finanțare, a bugetului ș.a. vor fi plasate pe pagina web: <https://sc.undp.md/viewtenders2/> pe pagina Programului de pe rețelele de socializare, fiind distribuite și prin alte platforme media.

Dosarele complete se depun în formă electronică la următoarele adrese electronice: simion.berzoi@undp.org; victoria.josan@undp.org

**Termenul limită de depunere a proiectelor este 11 Septembrie 2023, ora 17:00** (*ora Republicii Moldova*). Dosarele depuse după termenul limită indicat, nu vor fi admise pentru participare în cadrul Programului de asistență financiară nerambursabilă

Cerințe fata de depunerea electronica a dosarelor:

* Subiectul mesajului va indica "Aplicație Apel propuneri proiecte pentru a sprijini recrutarea și atragerea de noi entități private în Regiunile-Cheie: Cahul și Ungheni"
* Limita documentelor atașate per mesaj nu va depăși 20 Mb.
* Fiecare mesaj va prezenta lista atașamentelor.
* Formatul recomandat pentru atașamente este PDF, cu excepția formularului bugetului (anexa 2) in format Excel.

# **MECANISME DE IMPLEMENTARE, MONITORIZARE și EVALUARE ALE PROIECTELOR**

După semnarea acordurilor de finanțare va avea loc informarea publicului cu privire la rezultatele Apelului propunerilor de proiecte.

Implementarea proiectelor în comunitățile selectate din regiunile cheie Cahul și Ungheni va avea loc cu respectarea cerințelor Programului EU4Moldova: regiuni-cheie. Programul va coordona procesul de implementare a proiectelor locale prin organizarea transparentă și deschisă a procedurilor de achiziții pentru lucrări sau procurare echipamente, monitorizarea și evaluarea lucrărilor, promovarea și comunicarea rezultatelor pentru publicul larg. În același timp, Aplicantul va fi responsabil de asigurarea serviciilor de supraveghere tehnică conform legislației în vigoare, monitorizarea și evaluarea proiectului implementat în comunitate, va participa la colectarea indicatorilor de progres și elaborarea rapoartelor narative.

În procesul de implementare se va ține cont și de cerințele de asigurare a vizibilității finanțării din partea Uniunii Europene. Activitățile de comunicare și vizibilitate vor fi coordonate cu echipa Programului EU4Moldova: regiuni-cheie.

# **informații adiționale**

Propunerile prezentate în cadrul acestui apel trebuie să includă activități, ce vor fi realizate în decurs de 12 luni de la data semnării acordului de finanțare.

Punctul de contact pentru aplicanții de proiecte este oficiul Programului str. Șciusev, 104, Chișinău, MD-2012.

**Informații suplimentare** pot fi oferite prin contactarea persoanelor de referință din cadrul Programului:

E-mail**: victoria.****josan@undp.org** **,** **simion.berzoi@undp.org**

Subiectul mesajului trebuie să fie “(Aplicație Apel propuneri proiecte pentru a sprijini recrutarea și atragerea de noi entități private în Regiunile-Cheie: Cahul și Ungheni - întrebări).

1. Regiuni-cheie Cahul și Ungheni – în sensul prezentului Apel de propuneri de proiecte, numai teritoriul administrativ al raioanelor Cahul și Ungheni este considerat ca și regiune-cheie. [↑](#footnote-ref-2)
2. <https://eu4cahul.md/materiale/studii/>

<https://eu4ungheni.md/materiale/studii/>

<http://ungheni.md/strategii-si-programe/>

<http://www.crungheni.md/planificarea-strategica-si-situatie-socio-economica/strategiile/>

<https://cahul.md/programul-de-dezvoltare-a-raionului/>

<https://primariacahul.md/> [↑](#footnote-ref-3)